Viborger Samler, 1835-03-31
Udenlandske Efterretninger. Storbritannien og Jrland. J Underhusets Møde den 20de d. M. har Ministeriet erholdt en tilsyneladende Fordeel over Oppositionen. Efterat Lord John Russell havde udsat sin Motion over den irske Kirke-Commissions Beretning paa ubestemt Tid, dannede Huset sig til en Committee, i hvilken Sir Henry Hardinge forelagde den ministerielle Plan angaaende Tiendernes Accordering i hiint Land. Planen svarede saa temmelig til Hr. Littetons, der i forrige Aar antoges af Underhuset, men forkastedes af Overhuset, og Ministeren søgte at besmykke sin og Collegers nærværende Omvendelse med det tiltagende Rædselsystem i Jrland. O'Connell erklærede Forholdsreglen for utilstrækkelig, Lord Stanley stemte for Ministrene, men Lord Russell erklærede, at man overhovedet ikke kunde komme til noget ordentligt Resultat, førend Spørgsmaalet om Anvendelsen af Kirkens Eiendom overhovedet var afgjort. Hr. Hume forlangte en Udsættelse til den 2den April, altsaa indtil efter Lord Russells Motion. Ved denne Leilighed angreb han Ministrenes og deres Tilhængeres Jnconseqvents paa det Skarpeste. Det var ham uforklarligt, at Mænd af Ære i det ene Aar kunde opstille de simpleste og klareste Grundsætninger og i det næste ganske paastaae det Modsatte. Paa Sir R. Peels Spørgsmaal, om dette skulde være en personlig Fornærmelse, erklærede Hr. Hume, at han i den ærede Baronets Sted ei vilde have handlet saaledes. En Mand af Ære kunde efter hans Begreber ikke paatage sig og understøtte en Forholdsregel, som han under lignende Omstændigheder paa det Eftertrykkeligste havde bekæmpet. Et Amendment af Hr. Spring-Rice, at Huset kun i Almindelighed skulde erklære, at det var nyttigt, at modificere de irske Tiendelove forkastedes kun med den ringe Majoritet af 15 Stemmer (213 imod 198); flere af de meest anseete Oppositionsmedlemmer, saasom Lord J. Rusel, Sir J. Hobhouse, Lord Howick og Fl. manglede ved Afstemningen. Striden mellem Sir R. Peel og Hr. Hume har ført til en Brevvexling mellem disse tvende Herrer uden at have havt videre Følger. J en Forsamling hos Lord Lichfield, den 23de om Morgenen vedtog Oppositionen, ikke at forcere Huset til nogen Afstemning for Discussionen over det store Kirkespørgsmaal. Samme Dags Aften fremkom Hr. Roebuck i Parlamentet med et Andragende om en Misbilligelse af Sir N. Peels Fremfærd mod Hr. Hume, men tog sit Andragende tilbage. Førend Huset endnu dannede sig til Committee, opstod en levende Debatte ved et høist bittert Angreb af Hr. Barron (Medlem for Waterford) paa Ministrene. Han forekastede dem, at de ved Billens Forkastelse ifjor havde foranlediget Myrderiet i Nathrorma og alle øvrige Rædsler i Jrland. Siden havde Medlemmerne af Administrationen af nedrig Higen efter Embeder og smudsig Stræben efter Pengefordeele fornægtet deres høitideligen erklærede Grundsætninger. Man raabte til Orden; men Hr. Barron vedblev i samme Tone. Sir Henry Hardinge tog Ministeriet i Forsvar og erklærede den forrige Talers Sprog for pobelagtigt og insolent, men overdøvedes af en saadan Allarm, at man ikke kunde forstaae ham. Efter et langvarigt Skjænderi afbrødes de af Taleren, der opfordrede Hr. Barron til Gienkaldelse. Denne erklærede at ville undskylde sig for Huset, men ikke for et Jndivid, og Hr. Goring erklærede i sine Constituenters Navn, at han ansaae Ministrenes Fremgangsmaade for skjændig og æreløs. Senere blandede Oberst Ewans sig i Striden; ham svarede Sir Rob. Peel, og Striden endtes ved gjensidige Erklæringer. Herpaa besluttedes, at Hr. Goulbourn og Sir H. Hardinge skulde indbringe en Bill angaaende de irske Tiender. - Et Andragende af Hr. Finn angaaende en Committee til at undersøge de irske Orangekogers Beskaffenhed og Tendents antoges uden Modstand. – Paa Hr. Humes Spørgsmaal, om det var sandt, at Viscount Canterbury havde afslaaet Missionen til Canada, erklærede Sir R. Peel, at det vel var muligt, men at Vægringen i saa Fald hidrørte fra en Upasselighed i Lordens Familie og er fra politiske Grunde. – Lord Stuart de Rothsay er udnævnt til Lord Ponsonbys Efterfølger i Constantinopel, og Grev Aberdeens Broder, Sir Rob. Gordon, skal være bestemt til St. Petersborg i Marquis Londonderrys Sted. - Sir Edw. Sugden har forsonet sig med Ministeriet og forbliver paa sin Post. -